Pavilono Anthropos

Pavilono Anthropos estas muzeo en Brno dediĉita al prahistorio de la homo.

D-ro Karel Absolon kolektis inter la du mondmilitoj sufiĉe multan materialon, kiun li prezentis en ekspozicio nomata "Anthropos" en 1928. La ekspozicion forigis la Dua mondmilito, sed post la milito d-ro Jan Jelínek kun arkitekto František Šteflíček konstruis por la materialo pavilonon, kiu estis finita en 1962.
maldekstra|eta|dekstra|Enirejo

En 2003 ĝi estis fermita kaj en la mezo de 2006 post rekonstruoj denove disponigita al la publiko.

Plej ŝatata eksponaĵo estas statuo de mamuto (en Moravio estis trovitaj spuroj pri pratempaj mamut-ĉasantoj).

La unua parto de la ekspoziciejo konsistas el tri ekspozicioj:
 Moravio de ĉasantoj kaj plukantoj
 La plej malnova arto de Eŭropo
 Paleolitikaj teknologioj

En la dua parto oni trovas:
 Genetiko en evoluo de homo
 La rakonto de la homa specio
 Primatoj nia familio

La tria parto estas nove konstruita kaj alportas
 novaĵojn en arkeologio, antropologio, genetiko
 inter-aktivan prezentadon danke al aŭdo-vida tekniko
 dioramojn de natura medio por la prahistoriaj ĉasantoj kaj bestoj inkluzive de la mamuto, kiu nun estas ĉirkaŭita per la naturo (antaŭe ĝi staris meze de salono sur piedestalo)

Plie la pavilono prezentas ekspoziciojn
 Bosnio - fotoj el 1905 de Rudolf Bruner-Dvořák
 Sur la gorĝo belaĵo - ekspozicio de kolieroj el Afriko, Ameriko kaj Hindio el pratempo, mezepoko kaj nuntempo.

 Eksteraj ligiloj 

 Oficiala paĝo de la pavilono Anthropos

Kategorio:Muzeoj en Brno
Kategorio:Prahistorio
Kategorio:Antropologiaj muzeoj